ഗ്രീന് വിസ പ്രഖ്യാപിച്ച് യുഎഇ: അറിഞ്ഞിരിക്കേണ്ട കാര്യങ്ങള് അബുദാബി: യുഎഇയില് രണ്ട് പുതിയ തരം വിസാ സേവനങ്ങള് പ്രഖ്യാപിച്ചു.യുഎഇയില് താമസിക്കാന് കഴിയുന്ന ഗ്രീന് വിസ, പ്രത്യേക കഴിവുകളുള്ളവരെയും മികവ് തെളിയിച്ചവരെയും രാജ്യത്തേക്ക് ആകര്ഷിക്കുന്നതിനായുള്ള ഫ്രീലാന്സ് വിസ എന്നിവയാണ് ഞായറാഴ്ച പ്രഖ്യാപിച്ചത്. യുഎഇ വിദേശ വാണിജ്യ സഹമന്ത്രി ഡോ. ഥാനി അല് സിയൂഹിയാണ് പുതിയ വിസകളുടെ പ്രഖ്യാപനം നടത്തിയത്. വിദ്യാര്ത്ഥികള്, നിക്ഷേപകര്, ബിസിനസുകാര്, പ്രത്യേക വൈദഗ്ധ്യമുള്ളവര് എന്നിങ്ങനെ വിവിധ രംഗങ്ങളില് നേട്ടങ്ങള് കൈവരിച്ചവര്ക്ക് ഗ്രീന് വിസ ലഭിക്കും. ഇവര്ക്ക് ജോലി ചെയ്യുന്നതിനുള്ള പ്രത്യേക വര്ക്ക് പെര്മിറ്റില്ലാതെ തന്നെ വിസ ലഭിക്കും. രക്ഷിതാക്കളെയും 25 വയസുവരെയുള്ള മക്കളെയും സ്പോണ്സര് ചെയ്യാനുമാവും. ഗ്രീന് വിസയിലുള്ളവര്ക്ക് കമ്ബനികളെയടക്കം ആരെയും ആശ്രയിക്കാതെ രാജ്യത്ത് കഴിയാമെന്നതാണ് പ്രധാന സവിശേഷത. ഗ്രീന് വിസ രാജ്യത്താരംഭിക്കുന്ന 50 പദ്ധതികളുടെ പ്രഖ്യാപനത്തിന്റെ ഭാഗമായാണ് യു എ ഇ ഗ്രീന് വിസ പ്രഖ്യാപിച്ചത്. ഗ്രീന് വിസ ലഭിക്കുന്നവര്ക്ക് രക്ഷിതാക്കള്ക്കൊപ്പം 25 വയസാകുന്നതു വരെ ആണ്മക്കളെയും സ്പോണ്സര് ചെയ്യാം. ഇവരുടെ താമസ വിസ റദ്ദാക്കിയാല് 90 മുതല് 180 ദിവസം വരെ രാജ്യത്ത് തങ്ങാനുള്ള ഗ്രേസ് പിരീഡും ലഭിക്കും. നിലവില് പ്രൊഫഷണലുകള്ക്കും സംരംഭകര്ക്കുമാണ് ഗ്രീന് വിസ ലഭിക്കുന്നത്. കമ്ബനികളില് നിന്നുള്ള വര്ക്ക് പെര്മിറ്റുകളുമായി ഗ്രീന് വിസ ബന്ധിപ്പിക്കില്ലെന്നും വിദ്യാര്ഥികള്, നിക്ഷേപകര്, ബിസിനസുകാര്, പ്രത്യേക വൈദഗ്ധ്യമുള്ളവര് എന്നിവരുള്പ്പെടെ ഉന്നത നേട്ടങ്ങള് കരസ്ഥമാക്കിയവര്ക്കാണ് ഗ്രീന് വിസ അനുവദിക്കുകയെന്നും വിദേശ വ്യാപാര സഹമന്ത്രി ഡോ. താനി അല് സ്യൂദി അറിയിച്ചു. പതിവ് താമസ വിസകളില് നിന്ന് വ്യത്യസ്തമായ ആനുകൂല്യങ്ങളും പദവികളും ഗ്രീന് വിസക്കാര്ക്കുണ്ടാകും. ഏതെങ്കിലും കമ്ബനിയുടെ ഭാഗമല്ലാതെ, സ്വന്തം നിലക്ക് നിലനില്ക്കാന് ഇത് സഹായിക്കും. കൂടുതല് ഗ്രേസ് പിരിയിഡ് ലഭിക്കുന്നതിനാല് വിസ കാലാവധി കഴിഞ്ഞാലും ആറുമാസം വരെ രാജ്യത്ത് തങ്ങാനാകും. സാധാരണ വിസ കാലാവധി കഴിഞ്ഞാല് 30ദിവസമാണ് ഗ്രേസ് പിരിയിഡ്. ഫ്രീലാന്സ് വിസ അതേസമയം സ്വതന്ത്ര ബിസിനസുകാര്ക്കും സ്വയം തൊഴില് ചെയ്യുന്നവര്ക്കും ലഭിക്കുന്ന വിസയാണ് ഫ്രീലാന്സ് വിസ. വിവാഹമോചിതരായ സ്ത്രീകള്ക്കും ജോലി ചെയ്യാന് ആഗ്രഹിക്കുന്ന 15 വയസ് പിന്നിട്ട വിദ്യാര്ത്ഥികള്ക്കും വിസ നല്കും.